У С Т А В

НА НАРОДНО ЧИТАЛИЩЕ „НАРОДНА ПРОСВЕТА -1908”с. СМОЛЯНОВЦИ, ОБЩИНА МОНТАНА, ОБЛАСТ МОНТАНА, ПРИЕТ НА 23.12.2013 ГОДИНА, И ДОПЪЛНЕН С РЕШЕНИЕ № 1 / 21.04.2023 ГОД., ГЛАСУВАН ОТ ОБЩОТО СЪБРАНИЕ НА ЧИТАЛИЩЕТО НА ПОСОЧЕНАТА ПО- ГОРЕ ДАТА, МЕСЕЦ И ГОДИНА

Глава първа.

ОБЩИ ПОЛОЖЕНИЯ

Настоящият устав на читалището е съобразен със Закона за читалищата, обн. в ДВ бр. 89 от 22.10.1996 год., изм.ДВ бр.74 / 20.09.2016 год.,  изм. ДВ. бр.102 от 22 Декември 2017г., изм. ДВ. бр.7 от 19 Януари 2018г., доп. ДВ. бр.28 от 24 Март 2020г., изм. ДВ. бр.44 от 13 Май 2020г., изм. и доп. ДВ. бр.104 от 8 Декември 2020г.

Чл.1. С този устав се уреждат учредяването, устройството,управлението, дейността, имуществото, финансирането, издръжката и прекратяването на читалище ,, Народна просвета-1908’’ с. Смоляновци.

Чл.2./1/ Читалище ,, Народна просвета -1908’’ с. Смоляновци е самоуправляващо се българско културно-просветно сдружение в селото, което изпълнява и държавни културно-просветни задачи. В дейността на читалището могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

/2/ Читалището е юридическо лице с нестопанска цел.

Чл.3./1/ Целите на читалището са да задоволява потребностите на гражданите, свързани със:

1. Развитие и обогатяване на културния живот, социалната и образователна дейност в селото.
2. Запазване на обичайте и традициите на българския народ.
3. Разширяване на знанията на гражданите и приобщаването им към ценностните постижения на науката, изкуството и културата в селото.
4. Възпитаване и утвърждаване на националното самосъзнание.
5. Осигуряване на достъп до информация.

/2/ За постигане на целите по ал.1 читалището извършва основни дейности,като:

1. Уреждане и поддържане на библиотеката.
2. Развитие и подпомагане на любителско художествено творчество.
3. Организиране на школи, кръжоци, курсове, клубове, празненства, концертни чествания и младежки дейности.
4. Събиране и разпространяване на знания за родния край.
5. Създаване и съхраняване на музейни колекции, съгласно Закона за културното наследство.

6 Предоставяне на компютърни и интернет услуги.

/3/ Читалище ,, Народна просвета-1908’’ може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

(4) (Нова - ДВ, бр. 42 от 2009 г.) Народните читалища нямат право да предоставят собствено или ползвано от тях имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

Чл.4. Читалище ,, Народна просвета-1908’’ може да се сдружава за постигане на своите цели, за провеждане на съвместни дейности и инициативи при условията и по реда на този закон.

 Чл. 4б. (Нов - ДВ, бр. 42 от 2009 г.) Министърът на културата съдейства за развитието на читалищното дело, подпомага и подкрепя народните читалища, като:

1. предоставя методическа помощ по тяхната дейност;

2. анализира състоянието и дейността им с помощта на областните и общинските администрации;

3. обявява публично проектите от международните дарителски програми;

4. създава публичен регистър с база данни на хартиен и електронен носител на регистрираните читалища и читалищни сдружения;

5. може да възлага на читалищните сдружения изпълнението на държавни задачи, свързани с читалищното дело, като ги подкрепя финансово.

Чл. 4в. (Нов - ДВ, бр. 42 от 2009 г.) (1) Съюзът на народните читалища е национално представителната организация на читалищата, която се основава на принципа на взаимопомощ и осъществява дейността си в обществена полза. Той не е политическа или синдикална организация и е неутрален към вероизповеданията.

(2) Съюзът на народните читалища:

1. съдейства за постигане целите на читалищата;

2. защитава интересите на своите членове и ги представлява пред държавните и общинските органи;

3. организира национални читалищни инициативи, като: фестивали, събори, тържества и други.

(3) (Нова - ДВ, бр. 104 от 2020 г., в сила от 01.01.2021 г.) Държавата осигурява финансова подкрепа за дейностите по ал. 2 на Съюза на народните читалища като национално представителната организация на читалищата за неикономическа дейност под формата на субсидия от държавния бюджет чрез бюджета на Министерството на културата.

(4) (Предишна ал. 3 - ДВ, бр. 104 от 2020 г., в сила от 01.01.2021 г.) Съюзът на народните читалища няма право да управлява и да се разпорежда с имуществото на читалищата, които са негови членове.

Чл. 5. (1) (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г., изм. и доп. - ДВ, бр. 42 от 2009 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Към министъра на културата се създава Национален съвет по читалищно дело като експертно-консултативен орган. В него участват представители на Министерството на културата, Министерството на образованието и науката, Министерството на финансите, Съюз на народните читалища, Дирекцията по вероизповеданията, Националната библиотека "Св. св. Кирил и Методий", творчески съюзи, както и дейци на науката и културата. Националният съвет по читалищно дело подпомага министъра на културата в изпълнението на функциите и задачите по чл. 4б.

(2) (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г.) Устройството и дейността на Националния съвет по читалищно дело се регламентират с правилник, утвърден от министъра на културата.

Чл. 6. (1) (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г., изм. - ДВ, бр. 42 от 2009 г.) Министърът на културата наблюдава, обобщава ежегодно, подпомага и подкрепя дейността на читалищата.

(2) (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г., отм. - ДВ, бр. 42 от 2009 г.)

Чл. 7. (Отм. - ДВ, бр. 90 от 1999 г.)

Глава втора.

УЧРЕДЯВАНЕ НА ЧИТАЛИЩЕ ,, НАРОДНА ПРОСВЕТА- 1908’’ с. СМОЛЯНОВЦИ.

Чл. 5./1/ Читалището може да се учреди най-малко от 50 дееспособни физически лица, след представяне на съответните документи за регистрация в окръжния съд по местонахождение на читалището и след явно гласуване на повече от половината членове.

/2/ Учредителното събрание приема устава на читалището и избира неговите органи с явно гласуване и повече от половината членове от присъстващите.

Уставът урежда:

1. Наименованието ;

2. Седалището;

3. Целите;

4. Източниците на финансиране;

5. Органите на управление и контрол, техните правомощия, начина на избирането им, реда за свикването им и за вземане на решения;

1. Начина на приемане на членове и прекратяване на членството, както и реда за определяне на членския внос.

/3/ Читалището може да открие клон в някой от кварталите и селата в които няма други читалища.

Чл.6. /1/ Читалище ,, Народна просвета-1908’’ – придобива качеството на юридическо лице с вписването му в регистъра на организациите с нестопанска цел на окръжния съд в чиито район е седалището на читалището.

/2/ Действията на учредителите, извършени от името на читалището до деня на вписването, пораждат права и задължения само за лицата които са ги извършили. Лицата, сключили сделките, отговарят солидарно за поетите задължения.

/3/ Вписването на читалището в регистъра на окръжния съд се извършва без такси по писмена молба от настоятелството, към която се прилагат:

1. Протоколът от учредителното събрание;
2. Уставът на читалището, подписан от учредителите;
3. Нотариално заверен образец от подписа на лицето, представляващо читалището и валидния печат на читалището;
4. Съответните декларации посочени в Закона за читалищата ;
5. Поканата с имената и подписите на учредителите;
6. Свидетелствата за съдимост на избраните с явно гласуване от повече от половината от присъстващите учредители, управителни органи на читалището.

/4/ В регистъра се вписват:

1. Наименованието и седалището на читалището и източникът на първоначалното му финансиране;
2. Уставът;
3. Имената на членовете на настоятелството и на проверителната комисия;
4. Името и длъжността на лицето, което представлява читалището;
5. Настъпилите промени по т.1-4.

/5/ Наименованието на читалището е ,, Народна просвета-1908’’

/6/ Седалището на читалището е : с. Смоляновци, общ. Монтана. Адресът е: с. Смоляновци, общ. Монтана, ул. ,, Георги Димитров’’ №38.

/7/ Читалище ,, Народна просвета-1908’’ – може да кандидатства за държавна и/или общинска субсидия след изтичането на едногодишен срок от вписването в регистъра по чл.10.

Чл. 10. (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г., изм. - ДВ, бр. 42 от 2009 г.) (1) (Изм. - ДВ, бр. 102 от 2017 г., в сила от 02.01.2018 г.) В Министерството на културата се води регистър на народните читалища и на читалищните сдружения по ред, определен с наредба на министъра на културата. Регистърът е публичен, поддържа се в електронен вид, като достъпът до него е свободен и безплатен, включително онлайн, в машинночетим формат.

(2) В регистъра по ал. 1 се вписват:

1. наименованието на читалището или читалищното сдружение;

2. седалището на читалището или читалищното сдружение и източникът на първоначалното му финансиране;

3. клоновете на читалището;

4. името на лицето, което представлява читалището или читалищното сдружение;

5. ЕИК по БУЛСТАТ;

6. настъпилите промени по т. 1 - 5.

(3) (Изм. - ДВ, бр. 74 от 2016 г., в сила от 01.01.2018 г., изм. - ДВ, бр. 102 от 2017 г., в сила от 02.01.2018 г.) В 7-дневен срок от вписване на читалището или на читалищното сдружение в регистъра на юридическите лица с нестопанска цел читалищното настоятелство или управителният орган на читалищното сдружение подава заявление за вписване по регистъра по ал. 1. Към заявлението се прилагат данните по ал. 2, уставът на читалището или читалищното сдружение, а за сдруженията - и списък с членуващите в тях читалища. В случаите, когато заявлението се подава по електронен път, се спазват изискванията на Закона за електронния документ и електронните удостоверителни услуги.

(4) (Изм. - ДВ, бр. 102 от 2017 г., в сила от 02.01.2018 г.) Министърът на културата или оправомощено от него длъжностно лице в 14-дневен срок от подаване на заявлението по ал. 3 извършва вписване и издава удостоверение за вписване в регистъра или отказва вписване. За извършено вписване в регистъра се уведомява кметът на общината по седалището на читалището или читалищното сдружение.

(5) На читалищата, които не са вписани в регистъра по ал. 1, не се предоставят субсидии от държавния и общинския бюджет, както и държавно и общинско имущество за ползване.

Глава трета.

УПРАВЛЕНИЕ НА ЧИТАЛИЩЕ,, НАРОДНА ПРОСВЕТА- 1908’’ с. СМОЛЯНОВЦИ.

Чл.7./1/ Членовете на читалището са индивидуални,колективни и почетни.

/2/ Индивидуалните членове са български граждани. Те биват действителни и спомагателни:

1. Действителните членове са лица,навършили 18 години, които участват в дейността на читалището,редовно плащат членски внос и имат право да избират и да бъдат избирани.

В дейността на читалището може да се участва директно чрез самодейността и индиректно чрез дарения на средства, ремонтни дейности, редовно плащане на членски внос и посещения на събрания и заседания.

За редовно плащане на чл. внос се счита плащането в рамките на съответната година.

Членския внос се плаща в рамките на съответната година. Кандидата, който бъде приет с явно гласуване за член, с повече от половината от присъстващите членове, има право на глас от момента на приемането му от Общото събрание.

Нови членове на читалището се утвърждават от читалищното настоятелство / след явно гласуване от членовете /, платен членски внос за текущата година и подадено заявление от кандидата. Утвърдените и отхвърлените се предлагат за приемане или неприемане на общото събрание на читалището, след явно гласуване и обикновено мнозинство.

В органите на управление / ЧН и Проверителна комисия / могат да бъдат избирани членове заплатили членски внос за съответната година и съпричастност към читалищното дело. Изборът се извършва с явно гласуване от повечето от половината присъстващи членове.

1. Спомагателните членове са лица до 18 години,които нямат право да избират и да бъдат избирани, те имат право на съвещателен глас.
2. Почетните членове могат да бъдат български и чужди граждани с изключителни заслуги за читалището.

Чл.8. Органи на читалището са общото събрание,настоятелството и проверителната комисия.

Чл.9./1/ Върховен орган на читалището е общото събрание.

 /2/ Общото събрание на читалището се състои от всички членове на читалището, имащи право на глас.

Чл.10./1/ Общото събрание:

1. Изменя и допълва устава, чрез явно гласуване.
2. Избира и освобождава членовете на настоятелството, прове-рителната комисия и председателя, чрез явно гласуване, с повече от половината от присъстващите членове.
3. Приема вътрешни актове,необходими за организацията на дейността на читалището с явно гласуване и повече от половината от присъстващите членове.
4. Изключва членове на читалището с явно гласуване.
5. Определя основните насоки на дейността на читалището.
6. Взема решение за членуване или прекратяване на членството в читалищното сдружение с явно гласуване и повече от половината от присъстващите членове.
7. Отменя решения на органите на читалището с явно гласуване.
8. Определя размера на членския внос с явно гласуване и повече от половината от членовете на читалището.
9. Взема решения за прекратяване на читалището с явно гласуване.

10.Взема решения за отнасяне до съда на незаконосъобразни действия на ръководството или отделни читалищни членове с явно гласуване и повече от половината от присъстващите членове.

11.Приема бюджета на читалището с явно гласуване и повече от половината от присъстващите членове.

12.Приема годишните отчети до 30 март на следващата година с явно гласуване и повече от половината от присъстващите членове.

Чл.11./1/ Редовното общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелство- то, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание до 15 дни от постъпване на искането, проверителната комисия или една трета от членовете на читалището с право на глас могат да свикат извънредно общо събрание от свое име.Гласуването на отделните решения е явно с повече от половината от присъстващите членове.

/2/ Поканата за събранието трябва да съдържа дневния ред, датата,часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места, където е дейността на читалището, трябва да бъде залепена поканата за събранието.

/3/ Общото събрание е законно,ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват най-малко една трета от членовете при редовно общо събрание и не по-малко от половината плюс един от членовете при извънредно общо събрание. Решенията се вземат с явно гласуване и повече от половината от присъстващите членове.

/4/ Решенията по чл.10,ал.1.т.1,4,7 и 9 се вземат с мнозинство повече от половината от присъстващите членове.

/5/ Две трети от членовете на общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава. Решението се взема с явно гласуване и повече от половината от присъстващите членове.

/6/ Искът се предявява в едномесечен срок от узнаването на решението, но не по-късно от една година от датата на вземане на решението.

Чл.12./1/ Изпълнителен орган на читалището е настоятелството, което се състои най-малко от трима членове, избирани за срок до три години. Същите нямат роднински връзки по-права и сребърна линия до четвърта степен.

/2/ Настоятелството:

1. Свиква общо събрание.
2. Осигурява изпълнението на решенията на общото събрание.
3. Подготвя и внася в общото събрание проект за бюджет на читалището и утвърждава щата му.
4. Подготвя и внася в общото събрание отчет за дейността на читалището.
5. Следи за наличието на установената в читалището документация и поддържането и в добро състояние.
6. Назначава секретаря на читалището и утвърждава длъжностната му характеристика

/3/ Настоятелството взема решения с мнозинство повече от половината на членовете си и с явно гласуване.

Чл.13./1/ Председателят на читалището е член на настоятелството и се избира от общото събрание за срок до 3 години.

/2/ Председателят:

1. Организира дейността на читалището съобразно закона, устава и решенията на общото събрание.
2. Представлява читалището.
3. Свиква и ръководи заседанията на настоятелството и председателства общото събрание.
4. Отчита дейността на читалището пред общото събрание и настоятелството.

 5. Сключва и прекратява трудовите договори със служителите съобразно бюджета на читалището и въз основа решение на настоятелството, взето с явно гласуване от повече от половината от членовете.

Чл.14./1/ Секретаря на читалището:

1. Организира изпълнението на решенията на настоятелството, включително решенията за изпълнението на бюджета.
2. Организира текущата основна и допълнителна дейност.
3. Води и подържа документацията в читалището в добро състояние.
4. Следи за спазване работното време от персонала в читалището и осъществяване на работния процес, съгласно длъжностните характеристики. При нередности докладва на председателя на читалището.
5. Представлява читалището заедно и поотделно с председателя на читалището.

/2/ Секретарят не може да е в роднински връзки с членовете на настоятелството и на проверителната комисия по права и по сребърна линия до четвърта степен, както и да бъде съпруг/съпруга на председателя на читалището.

Чл.15./1/ Проверителната комисия се състои най-малко от трима членове, избрани за срок до три години с явно гласуване и повече от половината от присъстващите членове.

/2/ Членовете на проверителната комисия не могат да бъдат лица, които са в трудово правни отношения с читалището или са роднини на членовете на настоятелството, на председателя или на секретаря на читалището по права линия, съпрузи, братя, сест ри и роднини по сватство от първа степен.

/3/ Проверителната комисия осъществява контрол върху дейността на настоятелството,председателя и секретаря на читалището по спазване на закона,устава и решенията на общото събрание.

/4/ При констатирани нарушения проверителната комисия,уведомява общото събрание на читалището, а при данни за извършено престъпление и органите на прокуратурата.

Чл.16. Не могат да бъдат избирани за членове на настоятелството, проверителната комисия и за секретари лица, които са осъждани на лишаване от свобода за умишлени престъпления от общ характер.

Чл.17. Членовете на настоятелството, включително председателя и секретарят,подават декларации за конфликт на интереси при условията и по реда на Закона за предотвратяване и разкриване на конфликт на интереси.

Глава четвърта.

ИМУЩЕСТВО И ФИНАНСИРАНЕ.

Чл.18. Имуществото на читалището се състои от право на собстве-ност и от други вещни права,вземания,цени книжа и други права и задължения.

Чл.19. Читалището набира средства от следните източници:

1. Членски внос.
2. Субсидия от държавния и общински бюджети.
3. Наем от недвижимо имущество.
4. Дарения.
5. Културно-просветна и информационна дейност.
6. Други приходи.

Чл.20. При недостиг на средства за извършване на ремонти и поддръжка на читалищната сграда средствата се осигуряват от общинския съвет.

Чл. 22. (1) (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г., предишен текст на чл. 22 - ДВ, бр. 42 от 2009 г.) Предложенията за годишната субсидия за читалищата по общини, нормативите и механизмът за нейното разпределяне се разработват от Министерството на културата съгласувано с областните администрации и общините.

(2) (Нова - ДВ, бр. 42 от 2009 г.) С решение на общинския съвет читалищата могат да се финансират допълнително над определената по ал. 1 субсидия със средства от собствените приходи на общината.

(3) (Нова - ДВ, бр. 42 от 2009 г.) Гласуваната от общинския съвет субсидия за народните читалища, определена на основата на нормативи и по реда на ал. 2, не може да се отклонява от общината за други цели.

Чл. 23. (1) Предвидените по държавния и общинския бюджет средства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.

(2) При недостиг на средства за ремонта и поддръжката на читалищна сграда средствата се осигуряват от общинския съвет.

(3) (Отм. - ДВ, бр. 90 от 1999 г.)

Чл. 24. (1) Читалищата не могат да отчуждават недвижими вещи и да учредяват ипотека върху тях.

(2) (Изм. - ДВ, бр. 42 от 2009 г.) Движими вещи могат да бъдат отчуждавани залагани, бракувани или заменени с по-доброкачествени само по решение на настоятелството.

Чл.21. Недвижимо и движимо имущество на читалището, както и приходите от него не подлежат на принудително изпълнение освен за вземания,произтичащи от трудови правоотношения.

Чл.22./1/ Читалищното настоятелство изготвя годишен отчет за приходите и разходите,който се приема от общото събрание.

/2/ Отчетът за изразходените от бюджета средства се представя в община Монтана.

Чл.23./1/ Председателят на читалището предоставя на кмета на общината до 10 ноември предложения за своята дейност през следващата година.

/2/ Кметът на община Монтана внася направените предложения в общинския съвет,който приема годишна програма за развитие на читалищната дейност в общината.

Чл.24./1/ Председателят на читалището предоставя ежегодно до 31 март пред кмета на община Монтана и общинския съвет доклад за осъществените читалищни дейности по предвидената програма и за изразходваните от бюджета средства през предходната година.

/2/ Доклада на читалището се обсъжда от общинския съвет на първото открито заседание след 31 март с участието на представители от читалището,вносители на доклада.

(6) (Нов - ДВ, бр. 28 от 2020 г., в сила от 13.03.2020 г.) В случай на обявено извънредно положение по чл. 84, т. 12 от Конституцията на Република България сроковете по ал. 4 и 5, които не са изтекли към момента на обявяването на извънредното положение, се считат удължени с един месец от датата на прекратяването му.

Глава пета.

ДОКУМЕНТАЦИЯ.

Чл.25. В читалището се водят следните книги:

1. Протоколна книга от годишните отчетни и очетно-изборни събрания и заседания на читалищното настоятелство.
2. Книга за поканите.
3. Книга на членовете на читалището.
4. Книга на самодееца.
5. Инвентарна книга на читалището.
6. Инвентарна книга на библиотечния фонд.
7. Книга за движение на библиотечния фонд
8. Заповедна книга.

9.Касова книга за касов апарат.

 10.Касова книга.

 11.Книга за дарения.

 12.Квитанционна книга.

 13.Читателски картони.

 14.Книга-албум с фотоси от мероприятията в читалището.

Глава шеста.

ПРЕКРАТЯВАНЕ.

Чл.26. Читалището може да бъде прекратено по решение на общото събрание,вписано в регистъра на окръжния съд. То може да бъде прекратено с ликвидация или по решение на окръжния съд ,ако:

1. Дейността му противоречи на закона,устава и добрите нрави.
2. Налице е трайна невъзможност читалището да действа.
3. Не развива дейност за период от две години.
4. Не е учредено по законния ред.
5. Обявено е в несъстоятелност.

Чл.27. Празникът на читалище,, Народна просвета-1908’’ е 24 май – ден на образованието,науката и културата.

Чл.28. Печатът на читалището е кръгъл с отворена в средата книга и слънце с надпис отстрани: Народно читалище,, Народна просве-та - 1908’’с. Смоляновци.

Чл.29. За неуредените в устава случай се прилагат Законът за народните читалища и Законът за юридическите лица с нестопанска цел.

Глава седма.

ПРЕХОДНИ И ЗАКЛЮЧИТЕЛНИ РАЗПОРЕДБИ.

§ 1. На читалището по реда на Закона за държавната собственост и Закона за общинската собственост, безвъзмездно се отстъпва правото на ползване върху сградите и другите недвижими имоти, предоставени им до влизане в сила на Закона за народните читалища, от държавата и общинските органи за читалищни нужди.

§ 2. С влизането на закона в сила на читалището безплатно се предоставя за ползване 50 декара земя от общинския поземлен фонд, ако има такъв.

 Настоящият устав е допълнен с решение на Общото събрание на читалището, протокол № 1 / 21.04.2023 год. и влиза в сила от момента на приемането му от общото събрание.

Списък на читалищното настоятелство

1. Славейко Цветанов Славчов - председател
2. Биляна Жан Иванова – зам. председател
3. Ирена Ангелова Василева – член
4. Наташа Стефанова Димитрова - член
5. Цветелин Ивайлов Цветанов – член

Проверителна комисия:

1. Мирослава Петрова Борисова – председател
2. Виолета Димитрова Крумова - член
3. Мариета Иванова Йорданова-член

 Секретар на читалището – Ирена Ангелова Василева